Asian fetish

Asian fetish [vyslov: ejžn fetiš] (doslovne ázijský fetiš alebo fetiš na Ázijcov/Ázijčanov) je silná sexuálna alebo romantická preferencia ľudí ázijského pôvodu alebo koreňov. Tento výraz sa zvyčajne vzťahuje na ženy východo- alebo juhovýchodoázijského pôvodu, hoci môže ísť aj o ženy juhoázijského pôvodu. 

Pôvod sexuálneho „fetišizovania“ Ázijčanov je nejasný. V koloniálnej Indonézii mužskí holandskí kolonisti fetišizovali ženy z juhovýchodnej Ázie na základe ich tmavšej farby pleti a vlasov. Podobné správy boli zaznamenané na iných kolonizovaných územiach, ako je Britská India, kde bolo bežné, že na pozadí sexualizácie miestnych žien mali Angličania indické milenky, čo vedci označujú ako typický koloniálny pohľad a vnímanie týchto žien ako zvodných, zmyselných a exotických. Po druhej svetovej vojne v čase, keď do Spojených štátov prichádzalo veľké množstvo japonských vojnových neviest, sa na amerických súťažiach krásy dostali do popredia Japonky.

Terče Asian fetišu v dôsledku fetišizácie hlásia veľkú ujmu a psychickú záťaž, ako je úzkosť a pochybnosti o motivácii tých, ktorí o nich prejavujú záujem a majú ťažkosti s presadzovaním svojej individuality, pričom sú zredukovaní len na svoju rasu a pohlavie.

Hanlivý výraz yellow fever (žltá horúčka) sa niekedy používa na opis fetišizácie východo- a juhovýchodoázijských mužov/žien Neázijčanmi, ako aj preferencie randenia alebo sobášenia s mužmi/ženami pôvodom z východnej a juhovýchodnej Ázie. Použitie „žltej“ pochádza z farebnej terminológie rasy, ktorá sa niekedy používa na pomenovanie ľudí východoázijského pôvodu.

Zatiaľ čo tento článok a základný výskum sa vo veľkej miere zameriavajú na heterosexuálnych mužov s fetišom na Ázijčanky (a väčšinou amerických heterosexuálnych mužov bielej pleti), fetiš na Ázijčanov môže byť aj homosexuálny, zameraný na ázijských mužov a uskutočňovaný ľuďmi všetkých rás, ktorí nie sú Ázijčania.

 Referencie 

 Pozri aj 
 xenofília
 gynekofília
 androfília

 Zdroj 

Kategória:Ázia
Kategória:Sexuálny fetišizmus